ઇન્દોરના હોલ્કર સ્ટેડીયમમાં કિંગ્સ ઈલેવન પંજાબ અને મુંબઈ ઇન્ડિયન્સની વચ્ચે રમાયેલી રોમાંચક મેચ દરમિયાન મુંબઈના કેપ્ટન Rohit Sharma એ એક વધુ રેકોર્ડ પોતાના નામે કરી લીધો હતો. તેમને માત્ર ૧૫ બોલમાં બે સિક્સરની મદદથી ૨૪ રન બનાવ્યા હતા અને તેની સાથે જ ટી-૨૦ ક્રિકેટમાં સિક્સરની ત્રેવડી સદી પૂરી કરી લીધી હતી. હવે રોહિત શર્માના નામે ૩૦૧ સિક્સર નોંધાઈ ગઈ છે. રોહિત શર્માએ આ રેકોર્ડ ૨૭૯ મેચમાં બનાવ્યો હતો. આવું કરી આ રેકોર્ડ નોંધાવનાર તે પ્રથમ બેટ્સમેન બની ગયા છે.